કોર્પોરેશને ખુદ કબૂલ્યું છે કે એક કલાકમાં એક ઈંચથી વધુ વરસાદ પડે તો ૬૩ સ્થળ જળબંબાકાર થશે. નવા પશ્ચિમ ઝોનના મકતમપુરા વોર્ડમાં સૌથી વધુ ૨૩થી વધુ સ્થળોએ વરસાદી પાણી કહેર મચાવશે. ત્યાર બાદ સરખેજ વોર્ડમાં ૧૭, ઘાટલોડિયા વોર્ડમાં ૧૫, ચાંદલોડિયા વોર્ડમાં ૧૪, વેજલપુર વોર્ડમાં ૧૨ સ્થળ અને થલતેજ વોર્ડમાં સુરધારા સર્કલ, ગુલાબ ટાવર રોડ, સિલ્વર કાસા, જલસા પાર્ટી પ્લોટ, ગુરુકુળ રોડ, વિશ્વાસનગર એમ કુલ ૮ સ્થળ પાણીમાં ગરકાવ થશે.